Tənburi Cəmil bəy

Tənburi Cəmil bəy (; ) — türk tənbur, yaylı tənbur, klassik kamança, violonçel və lyutnya ifaçısı, ustası və bəstəkarı.
 Həyatı 
1873-cü ildə İstanbulda anadan olub. İlk musiqi bilgisini orta məktəb illərində, böyük qardaşı Əhməd bəydən almışdır. Musiqi alətlərində ifa etmək marağı onda on yaşında, skripka və kanonla başlayıb. Cəmil bəy sonralar çalmağa başladığı və adı ilə bütünləşən tənbur alətində ustalıq səviyyəsinə də çatmışdır. O, həm də Tənburi Əli Əfəndinin tələbələrindən olub. Hətta, Əli Əfəndinin Tənburi Cəmil bəyi dinlədikdən sonra "bir daha tənbur götürməyəcəyəm" dediyi söylənsə də, ona daha köhnə tərzdə tənbur çalmağı da öyrətmişdi. Tənburdan başqa kamança, lyutnya, violonçel kimi klassik alətləri də eyni ustalıqla ifa etməklə bir məktəbə çevrilmişdir. Musiqi alətlərinin məharətlə ifasında əlçatmaz səviyyəyə yüksəlmiş Cəmil bəy, həm də çox yaxşı bəstəkar olub. O, əsərləri ilə türk musiqisinin instrumental ifasına tamamilə yeni və müasir üslub, fərqli dəsti-xətt gətirmiş və alətlərin məharətlə ifasında böyük rol oynadı. Xüsusən də qrammofon vallarına yazdırdığı əsərləri üslub baxımından dərs vəsaiti məqasədini daşıyırdı. 1916-cı il iyulun 29-da İstanbulda vəfat edən Cəmil bəyin şifahi əsərləri ilə yanaşı, bəstələdiyi xeyli sayda saz əsərləri də vardır.Onun qrammofon vallarına yazılan çoxlu əsərləri vardır.  Onun tələbələri arasında Türkiyənin ilk qadın avtomobil yarışçısı Samiyə Cahid Morqaya da olub.Türkiye’nin ilk kadın ralli pilotu , Hürriyet (gazete), Erişim tarihi: 12 Haziran 2016

Məsud Cəmilin atası Tənburi Cəmil bəyin məzarı Mövlanəqapı, Mərkəzəfəndi qəbiristanlığında yerləşir. 

Tənburi Cəmil bəyin "Çeçen qızı" (Hüseyni rəqs melodiyaları) adlı bəstəsi Yunanıstanın Lesbos adasında Ta Ksyla (Τα Ξύλα) adı ilə tanınır və rəqs kimi də ifa olunur.

 Bəstələri 

 Şədd-i Araban Pəşrəvi
 Fərahfəza Pəşrəvi
 Muhəyyar Pəşrəvi
 Mahur Pəşrəvi
 Hicazkar Pəşrəvi
 Kürdili Hicazkar Pəşrəvi
 İsfahan Pəşrəvi
 Nəva Pəşrəvi
 Bəstənigar səmaisi
 Suz-i Dilarə saz səmaisi
 Fərahfeza saz səmaisi
 Hüseyni oyun havası (Çeçen qızı)
 Nihavənd Sirto
 Nikriz Sirto

 İstinadlar 

 Xarici keçidlər 
 https://islamansiklopedisi.org.tr/cemil-bey-tanburi